PMIndiaData/PMIndiaSum huggingface dataset:
ગ્લાસગોમાં કૉપ-26 શિખર સંમેલનમાં ‘ક્લીન ટેકનોલોજી ઈનોવેશન અને ડિપ્લોયમેન્ટમાં ઝડપ’ વિષય પર આયોજિત સત્રમાં પ્રધાનમંત્રી દ્વારા ટિપ્પણી

મહાનુભાવો નમસ્કાર! આજે ‘વન સન, વન વર્લ્ડ, વન ગ્રિડ’ના લોન્ચ સમયે આપ સૌનું સ્વાગત છે. ‘વન સન, વન વર્લ્ડ, વન ગ્રિડ’ની મારી અનેક વર્ષો જૂની પરિકલ્પનાને આજે ઈન્ટરનેશનલ સોલર એલાયન્સ અને યુકેના ગ્રીન ગ્રિડ ઈનિશિયેટિવની પહેલથી, એક નક્કર સ્વરૂપ મળ્યું છે. મહાનુભાવો, ઔદ્યોગિક ક્રાંતિને ફોસિલ ફ્યુલ્સે ઊર્જા આપી હતી. ફોસિલ ફ્યુલ્સના ઉપયોગથી અનેક દેશ તો સમૃદ્ધ થયા પરંતુ આપણી ધરતી, આપણું પર્યાવરણ નિર્ધન થઈ ગયા. ફોસિલ ફ્યુલ્સની હોડથી જિઓ-પોલિટિકલ તણાવ પણ સર્જાયા.પરંતુ આજે ટેકકનોલોજીએ આપણને એક ઉત્તમ વિકલ્પ આપ્યો છે. મહાનુભાવો, અમારે ત્યાં હજારો વર્ષ પૂર્વે, સૂર્યોપનિષદમાં કહેવામાં આવ્યું છે, સૂર્યાદ ભવન્તિ, સૂર્યેણ પાલિતાનિ તુ।। અર્થાત્, બધુ સૂર્યથી જ ઉત્પન્ન થયું છે, સૌની ઊર્જાનો સ્ત્રોત સૂર્ય જ છે, અને સૂર્યની ઊર્જાથી જ સૌનું પાલન થાય છે. પૃથ્વી પર જ્યારથી જીવન ઉત્પન્ન થયું, ત્યારથી તમામ પ્રાણીઓનું જીવન ચક્ર, તેમની દિનચર્યા, સૂર્યના ઉદય અને અસ્ત સાથે જોડાયેલી રહી છે. જ્યાં સુધી આ પ્રાકૃતિક કનેક્શન જળવાઈ રહ્યું, ત્યાં સુધી આપણો ગ્રહ પણ સ્વસ્થ રહ્યો. પરંતુ આધુનિક કાળમાં મનુષ્યે સૂર્ય દ્વારા સ્થાપિત ચક્રથી આગળ નીકળવાની હોડમાં, પ્રાકૃતિક સંતુલનમાં ખલેલ પહોંચાડી, અને પોતાના પર્યાવરણને મોટું નુકસાન પહોંચાડી દીધું. જો આપણે ફરીથી પ્રકૃતિ સાથે સંતુલિત જીવનનો સંબંધ સ્થાપિત કરવો હોય તો તેનો માર્ગ આપણા સૂર્યથી જ પ્રકાશિત થશે. માનવતાના ભવિષ્યને બચાવવા માટે આપણે ફરીથી સૂરજની સાથે ચાલવું પડશે. મહાનુભાવો, જેટલી ઊર્જા સમગ્ર માનવજાતિ વર્ષભરમાં ઉપયોગ કરે છે, એટલી ઊર્જા સૂર્ય એક કલાકમાં ધરતીને આપે છે. અને આ અપાર ઊર્જા સંપૂર્ણપણે ક્લીન છે, સસ્ટેનેબલ છે. પડકાર માત્ર એટલો છે કે સૌર ઊર્જા દિવસમાં જ ઉપલબ્ધ છે અને હવામાન પર પણ નિર્ભર છે. ‘વન સન, વન વર્લ્ડ, વન ગ્રિડ’ આ પડકારોનો ઉપાય છે. એક વૈશ્વિક ગ્રિડથી ક્લીન એનર્જી દરેક સ્થળે દરેક સમયે મળી શકશે. તેના સંગ્રહની આવશ્યકતા પણ ઓછી હશે અને સોલર પ્રોજેક્ટની વાયેબિલિટી પણ વધશે. આ રચનાત્મક પહેલથી કાર્બન ફૂટપ્રિન્ટ અને ઊર્જાનો ખર્ચ તો ઘટશે જ પણ સાથે અલગ-અલગ ક્ષેત્રો અને દેશો વચ્ચે સહયોગનો એક નવો માર્ગ પણ ખૂલશે. મને પૂરેપૂરો વિશ્વાસ છે કે વન સન, વન વર્લ્ડ, વન ગ્રિડ અને ગ્રીન ગ્રિડ ઈનિશિયેટિવના સામંજસ્યથી એક સંયુક્ત અને સુદૃઢ વૈશ્વિક ગ્રિડનો વિકાસ થઈ શકશે. હું આજે એ પણ જાણકારી આપવા માગું છું કે અમારી સ્પેસ એજન્સી ઈસરો, વિશ્વને એક સોલર કેલ્ક્યુલેટર એપ્લિકેશન આપવા જઈ રહી છે. આ કેલ્ક્યુલેટરથી, સેટેલાઈટ ડેટાના આધારે વિશ્વના કોઈપણ સ્થળે સોલર પાવર પોટેન્શિયલ માપી શકાશે. આ એપ્લિકેશન સોલર પ્રોજેક્ટનું સ્થાન નિર્ધારિત કરવામાં ઉપયોગી થશે તેમજ તેનાથી ‘વન સન, વન વર્લ્ડ, વન ગ્રિડ’ને પણ મજબૂતી મળશે. મહાનુભાવો, ફરી એકવાર, હું
પ્રધાનમંત્રીએ યુએનની ઉચ્ચસ્તરિય મંત્રણામાં મરુસ્થળીકરણ, જમીનની અવનતિ અને દુકાળ અંગે અધ્યક્ષીય પ્રવચન આપ્યું

પ્રધાનમંત્રી શ્રી નરેન્દ્ર મોદીએ આજે એક વીડિયો કોન્ફરન્સ દ્વારા યુએનની ઉચ્ચસ્તરિય મંત્રણામાં મરુસ્થળીકરણ, જમીનની અવનતિ અને દુકાળ અંગે અધ્યક્ષીય પ્રવચન આપ્યું હતું. જમીન ધોવાણનો સામનો કરવા માટેના કોન્ફરન્સ ઓફ પાર્ટીઝ ઓફ યુનાઇટેડ નેશન્સ (યુએનસીસીડી)ના 14મા સત્રના અધ્યક્ષની તેમની ક્ષમતાથી પ્રધાનમંત્રીએ પ્રારંભિક સત્રમાં સંબોધન કર્યું હતું. તમામ પ્રકારના જીવન અને આજીવિકાના સહકાર માટે જમીન અને તેના સંસાધનોને આધારભૂત પરિબળ ગણાવતાં શ્રી નરેન્દ્ર મોદીએ જમીન પરના અમર્યાદ દબાણમાં ઘટાડો કરવાની હાકલ કરી હતી. “દેખીતી રીતે જ આરપણી સામે ભગીરથ કાર્ય બાકી છે. પરંતુ આપણે તેમ કરી શકીએ છીએ. આપણે સાથે મળીને તેમ કરી શકીએ છીએ.” તેમ પ્રધાનમંત્રીએ જણાવ્યું હતું. પ્રધાનમંત્રીએ જમીન ધોવાણના મુદ્દે ભારતે હાથ ધરેલા પગલાંની યાદી આપી હતી. તેમણે જણાવ્યું હતું કે ભારતે આંતરરાષ્ટ્રીય સ્તરે જમીનની કથળી રહેલી ગુણવત્તાનો મુદ્દો ચમકાવવામાં આગેવાની લીધી છે. 2019ની દિલ્હી ઘોષણાએ જમીન મુદ્દે બહેતર કામગીરીની હાકલ કરી હતી અને જેન્ડર ટ્રાસ્ફર્મેટિવ પ્રોજેક્ટ પર ભાર મૂક્યો હતો. ભારતમાં છેલ્લા દસ વર્ષમાં જંગલ કવરમાં અંદાજે 30 લાખ હેક્ટરનો ઉમેરો કરાયો છે. દેશના કુલ વિસ્તારનો ચોથા ભાગ જેટલા સંયુક્ત જંગલ વિસ્તારમાં વધારો કરાયો છે તેમ પ્રધાનમંત્રીએ માહિતી આપી હતી. શ્રી નરેન્દ્ર મોદીએ જણાવ્યું હતું કે ભારત જમીનના ધોવાણની નૈસર્ગિકતા પ્રત્યેની તેની રાષ્ટ્રીય વચનબદ્ધતા હાંસલ કરવાના માર્ગે આગળ ધપી રહ્યું છે. “આ ઉપરાંત અમે કાર્બન ડાયોક્સાઇટ જેટલો જ 2.5થી 3 અબજ ટન જેટલો વધારાનો કાર્બન સિંકનો લક્ષ્યાંક હાંસલ કરવા માટે 2030 સુધીમાં 26 લાખ હેક્ટર જેટલી ધોવાણ પામેલી જમીને પુનઃસ્થાપિત કરવા તરફ કામગીરી કરી રહ્યા છીએ.” તેમ પ્રધાનમંત્રીએ ઉમેર્યું હતું. જમીનની પુનઃસ્થાપનાથી કેવી રીતે જમીનના તંદુરસ્ત આરોગ્ય, જમીન ફળદ્રુપતામાં વધારો, ખાદ્ય સુરક્ષા અને આજીવિકા બહેતર બનાવી શકાય છે તે માટે પ્રધાનમંત્રીએ ગુજરાતના કચ્છના રણના બન્ની પ્રદેશનું ઉદાહરણ ટાંક્યું હતું. બન્ની પ્રદેશમાં ઘાસ ધરાવતી જમીનના વિકાસ દ્વારા જમીન પુનઃસ્થાપિત કરાઈ હતી જેનાથી કુદરતી રીતે કથળતી જતી જમીન બચાવી લેવાનો લક્ષ્યાંક હાંસલ કરાયો હતો. તેનાથી પશુસંવર્ધનને પ્રમોટ કરીને પશુપાલનની પ્રવૃત્તિને પણ વેગ આપવામાં મદદ મળે છે. “આ જ રીતે સ્વદેશી ટેકનિકના વિકાસની સાથે સાથે જમીન પુનઃસ્થાપિત કરવા માટે અસરકારક વ્યૂહરચના શોધી કાઢવાની જરૂર છે.” તેમ પ્રધાનમંત્રીએ ભારપૂર્વક જણાવ્યું હતું. દક્ષિણ–દક્ષિણ સહકારની રાહે ભારત હાલમાં જમીન સુધારણાની વ્યૂહરચનાના વિકાસ માટે સાથી વિકસતા દેશોને સહકાર આપી રહ્યું છે. જમીન ધોવાણના મુદ્દે વૌજ્ઞૈનિક અભિગમ પ્રત્યે જાગૃતિ માટે ભારતમાં સેન્ટર ઓફ એક્સેલન્સની રચના કરવામાં આવી છે. પ્રધાનમંત્રીએ માહિતી આપી હતી કે “માનવીય પ્રવૃત્તિને કારણે જમીનને થયેલા નુકસાનમાં સુધારો કરવાની સમગ્ર માનવજાતની સામૂહિક જવાબદારી છે. આપણી ભાવિ પેઢી માટે તંદુરસ્ત વિશ્વ છોડી જવું તે આપણી પવિત્ર ફરજ છે.” તેમ પ્રધાનમંત્રીએ તેમના સંબોધનને અંતે જણાવ્યું હતું.
પ્રધાનંત્રીએ ગણેશચતુર્થીના પાવન પર્વની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગણેશચતુર્થીના પાવન પર્વ પર લોકોને શુભેચ્છા પાઠવી હતી. પ્રધાનમંત્રીએ કહ્યું હતું કે, “દેશના દરેક નાગરિકોને ગણેશચતુર્થીની ખૂબ ખૂબ શુભેચ્છા. ભગવાન ગણેશ હંમેશા તમારા હૃદયમાં રહે, તમારી સાથે રહે, તમારા પર સદાય તેમના આશીર્વાદ રહે. ગણપતિ બાપ્પા મોરયા!”
પીએમએ પીઢ આસામી અભિનેતા નિપોન ગોસ્વામીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ આસામી અભિનેતા નિપોન ગોસ્વામીના નિધન પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; "આસામી ફિલ્મ ઉદ્યોગમાં અગ્રેસર યોગદાન આપનાર શ્રી નિપોન ગોસ્વામીના નિધનથી વ્યથિત છું. તેમના વિવિધ કાર્યોને ઘણા ફિલ્મપ્રેમીઓ યાદ કરશે. તેમના પરિવાર અને પ્રશંસકો પ્રત્યે સંવેદના. ઓમ શાંતિ:
મંત્રીમંડળે 1.1.2020થી બાકી મોંઘવારી ભથ્થા અને મોંઘવારી રાહતનો વધારાના હપ્તાની ચૂકવણી માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે કેન્દ્ર સરકારનાં કર્મચારીઓને મોંઘવારી ભથ્થા (ડીએ) અને પેન્શનર્સને મોંઘવારી રાહત (ડીઆર)નો વધારાનો હપ્તોચૂકવવા માટે મંજૂરી આપી હતી, જે 01.01.2020થી લાગુ થશે. મોંઘવારીની ભરપાઈ કરવા માટે લેવામાં આવેલા આ નિર્ણયથી આ મૂળભૂત વેતન/પેન્શન પર હાલ 17 ટકાના ડીએમાં 4 ટકાનો વધારો થશે. નાણાકીય વર્ષ 2020-21 માટે મોંઘવારી ભથ્થા અને મોંઘવારીમાં રાહત એમ બંનેની સરકારની તિજોરી પર સંયુક્ત અસર રૂ. 12,510.04 કરોડ થશે (જાન્યુઆરી, 2020થી ફેબ્રુઆરી, 2021નાં 14 મહિનાનાં ગાળા માટે)અનેરૂ. 14,595.04 કરોડ થશે. આ નિર્ણયથી કેન્દ્ર સરકારનાં આશરે 48.34 લાખ કર્મચારીઓને અને 65.26 લાખ પેન્શનર્સને લાભ થશે. આ વધારો સ્વીકૃત ફોર્મ્યુલાને અનુરૂપ છે, જે સાતમા પગાર પંચની ભલામણો પર આધારિત છે.
મંત્રીમંડળે ભારત અને નેધરલેન્ડ વચ્ચે જળ સંસાધન વ્યવસ્થાપનના ક્ષેત્રમાં દ્વિપક્ષીય સહકાર માટે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં જળ સંસાધન, નદી વિકાસ અને ગંગાના જીર્ણોદ્ધારના મંત્રાલય તથા નેધરલેન્ડના પર્યાવરણ અને માળખાગત મંત્રાલય વચ્ચે જળ સંસાધન વ્યવસ્થાપનના ક્ષેત્રમાં દ્વિપક્ષીય સહકાર માટે થયેલા સમજૂતીકરાર (એમઓયુ)ને મંજૂરી આપી છે. આ એમઓયુમાં કલ્પના કરવામાં આવી છે કે બંને સરકારો પારસ્પરિક સમંતિના ક્ષેત્રમાં અનુભવ અને કુશળતા વહેંચવા અને જોડાણ કરીને જળ સંસાધન વ્યવસ્થાપન અને વિકાસના ક્ષેત્રમાં રાષ્ટ્રીય, પ્રાદેશિક અને આંતરરાષ્ટ્રીય સ્તરે સહકાર વધારવા કામ કરશે, જેમાં જળ સંસાધનો, નદીના બેઝિનનું વ્યવસ્થાપન, નિર્ણય સહકાર વ્યવસ્થા, ડેલ્ટા મેનેજમેન્ટ, પાણીનીં ગુણવત્તાનો મુદ્દો અને નકામા પાણીનું રિસાઇકલિંગ તથા નવીન કન્સેશન વ્યવસ્થા મારફતે પુનઃઉપયોગની ટેકનિક સામેલ છે. એમઓયુ હેઠળ સહકારના સ્વરૂપમાં અભ્યાસ મુલાકાતો, સેમિનાર, સમારંભો અને હસ્તાક્ષરકર્તાઓના નિષ્ણાતોની બેઠકો મારફતે જાણકારી અને કુશળતાના આદાનપ્રદાનને પ્રોત્સાહન સામેલ હશે, જે સંયુક્ત સંશોધનને પ્રોત્સાહન આપશે અને ક્ષમતા નિર્માણના કાર્યક્રમો/તાલીમના વિકાસને આગળ વધારશે, તાલીમ જૂથોનું આદાનપ્રદાન કરશે તથા શૈક્ષણિક અને એપ્લાઇડ રિસર્ચ અને તાલીમના હેતુસર અન્ય પ્રવૃત્તિઓ હાથ ધરશે, પારસ્પરિક સહભાગીતા અને/અથવા પ્રસ્તુત સહકારના પ્રોજેક્ટ્સ અને કાર્યક્રમોને પ્રોત્સાહન આપશે, સરકારી ખાનગી ભાગીદારીને પ્રોત્સાહન આપશે. સંયુક્ત કાર્યકારી જૂથની રચના એમઓયુને હાથ ધરવાની પ્રવૃત્તિ પર નજર રાખવા માટે કરવામાં આવશે. આ દ્વિપક્ષીય સહકારથી નદીના બેઝિનના મેનેજમેન્ટ, ગંગા સહિત વિવિધ નદીઓમાં પ્રદૂષણ દૂર કરવા, પાણીની ગુણવત્તા સુધારવા અને પાણીના અસરકારક ઉપયોગના ક્ષેત્ર સહિત જળ સંસાધન સાથે સંકળાયેલ કેન્દ્ર અને રાજ્ય સરકારની સંસ્થાઓની સંસ્થાગત અને ટેકનિકલ ક્ષમતામાં વધારો થવાથી દેશને લાભ થશે. પૃષ્ઠભૂમિ જળ સંસાધન, નદી વિકાસ અને ગંગા જીર્ણોદ્ધાર મંત્રાલયે નીતિ અને ટેકનિકલ કુશળતાની વહેંચણી, તાલીમ અભ્યાસક્રમો, કાર્યશાળાઓ, વૈજ્ઞાનિક અને ટેકનિકલ સીમ્પોઝિયા, નિષ્ણાતોનું આદાનપ્રદાન, અભ્યાસ પ્રવાસ વગેરે મારફતે નદી સંસાધનોના વિકાસ અને વ્યવસ્થાપનમાં અન્ય દેશો સાથે દ્વિપક્ષીય સહકારની કલ્પના કરી છે. નેધરલેન્ડે નદીના તટપ્રદેશનું વ્યવસ્થાપન આયોજન/સંકલિત જળ સંસાધનોના વ્યવસ્થાપન, પ્રદૂષણ નિવારણ, નિર્ણય લેવાની વ્યવસ્થા, પાણીની ગુણવત્તા, નકામા પાણીનું રિસાઇકલિંગ અને તેના પુનઃવપરાશ વગેરેમાં સારી એવી સફળતા મેળવી છે, જેને ધ્યાનમાં રાખીને તેનો અનુભવ અને કુશળતા નેધરલેન્ડ સાથે સમજૂતી કરવાનો નિર્ણય લેવાયો છે અને આ સમજૂતીથી લાભ થશે તેવી આશા છે.
પ્રધાનમંત્રીએ ચાન્સેલર મર્કેલને ટેલીફોન કોલ કરીને અભિનંદન આપ્યાં

પ્રધાનમંત્રી નરેન્દ્ર મોદીએ આજે મહામહિમ ડો. એન્જેલા મર્કલને સતત ચોથી વખત જર્મની પ્રજાસત્તાક સંઘનાં ચાન્સેલર તરીકે હોદ્દો ધારણ કરવા પર અભિનંદન આપ્યાં છે. પ્રધાનમંત્રી મોદીએ જર્મનીનાં ચાન્સેલર મર્કેલનાં મજબૂત નેતૃત્વની પ્રશંસા કરી હતી અને તેમનાં નેતૃત્વકાળ દરમિયાન યુરોપ સાથે સંબંધિત બાબતોમાં જર્મની દ્વારા ભજવવામાં આવેલી પથપ્રદર્શક ભૂમિકાનાં વખાણ કર્યા હતાં. પ્રધાનમંત્રી મોદીએ ભારત અને જર્મની વચ્ચે દ્વિપક્ષીય સંબંધને ગાઢ અને મજબૂત બનાવવા માટે ચાન્સેલર મર્કેલ સાથે સતત કામ કરવાની તેમની કટિબદ્ધતાનો પુનરોચ્ચાર કર્યો હતો. પ્રધાનમંત્રી મોદીએ એવું પણ જણાવ્યું હતું કે, તેઓ રાષ્ટ્રપતિ ફ્રેન્ક-વોલ્ટર સ્ટેઇનમેઇર સાથે તેમની આગામી બેઠક માટે આતુર છે, જેઓ 22 થી 26 માર્ચ, 2018 દરમિયાન ભારતની મુલાકાત લેશે.
પ્રધાનમંત્રીએ મા ચંદ્રઘંટાને નમન કર્યા

પ્રધાનમંત્રી શ્રી નરેન્દ્ર મોદીએ નવરાત્રિમાં દુર્ગા માના ત્રીજા સ્વરૂપ દેવી ચંદ્રઘંટાને પ્રાર્થના કરી છે. શ્રી મોદીએ દેવીની પ્રાર્થના (સ્તુતિ)ના પાઠ પણ શેર કર્યા. પ્રધાનમંત્રીએ ટ્વીટ કર્યું; “આજે નવરાત્રિમાં દુર્ગા માના ત્રીજા સ્વરૂપ દેવી ચંદ્રઘંટાની પૂજાનો દિવસ છે. તેમની અસીમ કૃપાથી દરેકનું જીવન શૌર્ય અને નમ્રતાથી સુશોભિત બને, એ જ પ્રાર્થના…”
પ્રધાનમંત્રીએ પીઢ તેલુગુ અભિનેતા, શ્રી યુવી કૃષ્ણમ રાજુ ગારુના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ તેલુગુ સિનેમેટિક વ્યક્તિત્વ શ્રી યુવી કૃષ્ણમ રાજુ ગારુના નિધન પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; "શ્રી યુવી કૃષ્ણમ રાજુ ગારુના નિધનથી દુઃખી છું. આવનારી પેઢીઓ તેમની સિનેમેટિક દીપ્તિ અને સર્જનાત્મકતાને યાદ કરશે. તેઓ સમુદાય સેવામાં પણ અગ્રેસર હતા અને રાજકીય નેતા તરીકેની છાપ ઊભી કરી હતી. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
કેન્દ્રીય મંત્રીમંડળે નારિયેળ વિકાસ બોર્ડના અધ્યક્ષ પદને બિન-કાર્યકારી અધ્યક્ષ બનાવવા માટે નારિયેળ વિકાસ બોર્ડ કાયદા, 1979માં સંશોધનને મંજૂરી આપી

કેન્દ્રીય મંત્રીમંડળે કૃષિ, સહકારિતા તથા કિસાન કલ્યાણ વિભાગના નારિયેળ વિકાસ બોર્ડના અધ્યક્ષ પદને બિન-કાર્યકારી બનાવવાના પ્રસ્તાવને પોતાની સ્વીકૃતિ આપી દીધી છે. તેનાથી મોટાપાયે નારિયેળ ઉત્પાદકોને લાભ થશે.
પ્રધાનમંત્રીએ નીતિ આયોગની અર્થશાસ્ત્રીઓ સાથે “ઇકોનોમિક પોલિસી – ધ રોડ અહેડ” વિષય પર આયોજિત બેઠકમાં હાજરી આપી

પ્રધાનમંત્રી શ્રી નરેન્દ્ર મોદીએ આજે નીતિ આયોગ દ્વારા “ઇકોનોમિક પોલિસી – ધ રોડ અહેડ (આર્થિક નીતિ – ભવિષ્યનો માર્ગ)” વિષય પર અર્થશાસ્ત્રીઓ અને અન્ય નિષ્ણાતો દ્વારા આયોજિત ઇન્ટરેક્ટિવ સત્રમાં હાજરી આપી હતી. આ સત્ર દરમિયાન સહભાગીઓએ કૃષિ, કૌશલ્યના વિકાસ અને રોજગારીના સર્જન, કરવેરા અને તેના દર સાથે સંબંધિત બાબતો, શિક્ષણ, ડિજિટલ ટેકનોલોજી, હાઉસિંગ, પ્રવાસન, બેન્કિંગ, સરકારી સુધારા, ડેટા સંચાલિત નીતિ અને વૃદ્ધિ માટે ભવિષ્યના કદમ જેવા વિવિધ આર્થિક વિષયો પર તેમના મતો રજૂ કર્યા હતા. પ્રધાનમંત્રીએ સૂચનો અને અવલોકનો રજૂ કરવા બદલ વિવિધ સહભાગીઓનો આભાર માન્યો હતો. ખાસ કરીને તેમણે કૌશલ્યના વિકાસ અને પ્રવાસન જેવા ક્ષેત્રોમાં નવીન અભિગમો અપનાવવા માટે અપીલ કરી હતી. પ્રધાનમંત્રીએ બજેટના ચક્ર વિશે જણાવ્યું હતું કે, બજેટનું ચક્ર વાસ્તવિક અર્થતંત્ર પર અસર કરે છે. તેમણે કહ્યું હતું કે, આપણા હાલના બજેટ કેલેન્ડર મુજબ વિવિધ યોજનાઓ પર ખર્ચ કરવાની મંજૂરી ચોમાસુ બેસવાની સાથે મળે છે. તેના પરિણામે ચોમાસા પૂર્વેના ફળદાયક મહિનાઓમાં વિવિધ સરકારી કાર્યક્રમો પ્રમાણમાં ઓછા કાર્યરત થાય છે કે લગભગ નિષ્ક્રિય જ રહે છે તેવું તેમણે કહ્યું હહતું. તેમણે ઉમેર્યું હતું કે, આ બાબતને ધ્યાનમાં રાખીને અમારી સરકારે ચાલુ વર્ષથી બજેટ પ્રસ્તુત કરવાની તારીખો આગળ કરી છે, જેથી નવું નાણાકીય વર્ષ શરૂ થાય ત્યાં સુધીમાં ખર્ચ કરવાની મંજૂરી મળી જશે. નીતિ આયોગ દ્વારા આયોજિત આ બેઠકમાં નાણાં મંત્રી શ્રી અરુણ જેટલી, કેન્દ્રીય રાજ્ય કક્ષાના આયોજન મંત્રી શ્રી રાવ ઇન્દરજિત સિંહ, નીતિ આયોગના ઉપાધ્યક્ષ શ્રી અરવિંદ પનગરિયા તથા કેન્દ્ર સરકાર અને નીતિ આયોગના વરિષ્ઠ અધિકારીઓ ઉપસ્થિત હતા. બેઠકમાં જાણીતા અર્થશાસ્ત્રીઓ અને આર્થિક નિષ્ણાતોએ પણ હાજરી આપી હતી, જેમાં પ્રોફેસર પ્રવીણ ક્રિષ્ના, પ્રોફેસર સુખપાલ સિંઘ, પ્રોફેસર વિજય પૉલ શર્મા, શ્રી નીલકંઠ મિશ્રા, શ્રી સુરજિત ભલ્લા, ડો. પુલક ઘોષ, ડો. ગોવિંદ રાવ, શ્રી માધવ ચવ્હાણ, ડો. એન કે સિંહ, શ્રી વિવેક દહેજિયા, શ્રી પ્રમથ સિંહા, શ્રી સુમિત બોઝ અને શ્રી ટી એન નિનાન સામેલ છે.
પ્રધાનમંત્રીએ વારાણસીમાં આંતરરાષ્ટ્રીય સહકાર અને સંમેલન કેન્દ્ર- રૂદ્રાક્ષનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે વારાણસીમાં આંતરરાષ્ટ્રીય સહકાર અને સંમેલન કેન્દ્ર- રૂદ્રાક્ષનું ઉદ્ઘાટન કર્યું હતું. આ કન્વેન્શન સેન્ટરને જાપાનની સહાયથી બાંધવામાં આવ્યું છે. ત્યારબાદ તેમણે બીએચયુના માતૃ અને શિશુ સ્વાસ્થ્ય પાંખનું નિરીક્ષણ કર્યું હતું. તેઓ કોવિડની તૈયારીઓની સમીક્ષા કરવા અધિકારીઓ અને તબીબી વ્યવસાયિકોને પણ મળ્યા હતા. સંમેલનને સંબોધતા, પ્રધાનમંત્રીએ જણાવ્યું કે કોવિડ છતાં પણ કાશીમાં વિકાસની ગતિ અકબંધ રહી છે. તેમણે ઉમેર્યું હતું કે ‘ઇન્ટરનેશનલ કૉ-ઓપરેશન એન્ડ કન્વેન્શન સેન્ટર- રૂદ્રાક્ષ’ આ સર્જનાત્મક્તા અને ગતિશીલતાનું પરિણામ છે. તેમણે કહ્યું કે આ સેન્ટર ભારત અને જાપાન વચ્ચે મજબૂત જોડાણએ પ્રદર્શિત કરે છે. આ કન્વેન્શન સેન્ટરના નિર્માણમાં મદદ કરવાના જાપાનના પ્રયાસની તેમણે પ્રશંસા કરી હતી. શ્રી મોદીએ યાદ અપાવ્યું હતું કે એ વખતે જાપાનના પ્રધાનમંત્રી શ્રી સુગા યોશિહિદે મુખ્ય કૅબિનેટ સચિવ હતા. ત્યારથી લઈને તેઓ જાપાનના પ્રધાનમંત્રી બન્યા ત્યાં સુધી તેઓ આ પ્રોજેક્ટમાં અંગત રીતે સંકળાયેલા રહ્યા છે. શ્રી મોદીએ ઉમેર્યું હતું કે ભારત પ્રતિ એમના સ્નેહાકર્ષણ માટે દરેક ભારતીય એમનો આભારી છે. પ્રધાનમંત્રી શ્રી નરેન્દ્ર મોદીએ જાપાનના પૂર્વ પ્રધાનમંત્રી શ્રી શિન્ઝો આબેને પણ યાદ કર્યા હતા જેઓ આજના કાર્યક્રમ સાથે ગાઢ રીતે સંકળાયેલા હતા. તેમણે એ ઘડીની યાદ અપાવી હતી જ્યારે તેમણે જાપાનના તત્કાલીન પ્રધાનમંત્રી શ્રી શિન્ઝો આબે સાથે તેઓ કાશી આવ્યા હતા ત્યારે રૂદ્રાક્ષના વિચાર અંગે ચર્ચા કરી હતી. પ્રધાનમંત્રીએ કહ્યું કે આ ઇમારત આધુનિકતાનું તેજ અને સાંસ્કૃતિક પ્રકાશ બેઉ ધરાવે છે, તેને ભારત જાપાન સંબંધોનું જોડાણ છે અને સાથે ભાવિ સહકારનો અવકાશ પણ છે, એમ પ્રધાનમંત્રીએ કહ્યું હતું. શ્રી મોદીએ કહ્યું હતું કે તેમની જાપાનની મુલાકાતથી આ પ્રકારના લોકોથી લોકોના સંબંધોની કલ્પના કરવામાં આવી અને રૂદ્રાક્ષ અને અમદાવાદમાં ઝેન ગાર્ડન જેવી પરિયોજનાઓ આ સંબંધોનાં પ્રતીક છે. પ્રધાનમંત્રી શ્રી નરેન્દ્ર મોદીએ આજે વ્યૂહાત્મક અને આર્થિક એમ બેઉ ક્ષેત્રે ભારતના સૌથી વિશ્વાસુ મિત્રોમાંના એક રહેવા બદલ જાપાનની પ્રશંસા કરી હતી. તેમણે ઉમેર્યું હતું કે જાપાન સાથે ભારતની મૈત્રી સમગ્ર પ્રદેશમાં સૌથી સ્વાભાવિક ભાગીદારીઓમાંની એક ગણવામાં આવે છે. ભારત અને જાપાન એવા મતના છે કે આપણો વિકાસ આપણા આનંદ સાથે જોડાયેલો હોવો જોઇએ. આ વિકાસ ચોતરફી હોવો જોઇએ, તમામ માટે હોવો જોઇએ અને સર્વસમાવિષ્ટ હોવો જોઇએ. પ્રધાનમંત્રીએ કહ્યું કે બનારસની રગરગમાં ગીત, સંગીત અને કલા વહે છે. અહીંના ગંગાના ઘાટો પર એટલી બધી કલાઓ વિક્સી છે, જ્ઞાન શિખર સુધી પહોંચ્યું છે અને માનવતા સાથે જોડાયેલાં ઘણાં ગંભીર ચિંતનો થયાં છે. અને એટલે બનારસ ગીત-સંગીત, ધર્મ-આધ્યાત્મ, જ્ઞાન-વિજ્ઞાનનું એક બહુ મોટું વૈશ્વિક કેન્દ્ર બની શકે છે. તેમણે ઉમેર્યું હતું કે આ કેન્દ્ર સાંસ્કૃતિક હબ બની રહેશે અને વિવિધ લોકોને એક કરનારું માધ્યમ બની રહેશે. તેમણે કાશીના લોકોને આ સેન્ટરને જાળવવાની વિનંતી કરી હતી. છેલ્લા 7 વર્ષોમાં કાશીને વિકાસની એટલી બધી પરિયોજનાઓથી અલંકૃત કરવામાં આવ્યું છે ત્યારે આ શૃંગાર રૂદ્રાક્ષ વિના કેમ કરીને પૂર્ણ થાત? એમ પ્રધાનમંત્રીએ કહ્યું હતું. હવે કાશી જે ખરેખર શિવ છે, તેણે રૂદ્રાક્ષ ધારણ કર્યું છે ત્યારે કાશીનો વિકાસ વધુ ઝળકશે અને કાશીની સુંદરતા ઓર વધશે.
બાહ્ય સહાય મેળવતા પ્રોજેક્ટ્સ (ઇએપી)ના ભંડોળ અને પોલાવરમ પ્રોજેક્ટના સિંચાઈ ઘટકના ભંડોળમાં વિશેષ અનુદાન સ્વરૂપે આંધ્રપ્રદેશ માટે વિશેષ સહાયનું પગલું

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં બાહ્ય સહાય મેળવતા પ્રોજેક્ટ્સ (ઇએપી)ના ભંડોળ અને પોલાવરમ પ્રોજેક્ટના સિંચાઈ ઘટકને ભંડોળ પૂરું પાડવા વિશેષ અનુદાન દ્વારા આંધ્રપ્રદેશના અનુગામી રાજ્ય માટે વિશેષ સહાયના પગલા માટે મંજૂરી આપવામાં આવી હતી. આંધ્રપ્રદેશ રાજ્યને કેન્દ્રીય સહાય પૂરી પાડવાની જાહેરાતના અમલીકરણ માટેની પદ્ધતિ નીચે મુજબ છે: 1. કેન્દ્ર સરકાર આંધ્રપ્રદેશની સરકારને વિશેષ સહાય કરવા પગલું ભરશે, જે કેન્દ્ર સરકારના વધારાના હિસ્સા માટે ઉપલબ્ધ થશે, જે વર્ષ 2015-16થી 2019-20 દરમિયાન પ્રાપ્ત થઈ શકે છે, જો કેન્દ્ર અને રાજ્ય વચ્ચે 90:10ના રેશિયોમાં કેન્દ્ર પ્રાયોજિત યોજનાઓ (સીએસએસ)ના ભંડોળને વહેંચવામાં આવશે. બાહ્ય સહાય માટેના પ્રોજેક્ટ્સ (ઇએપી) માટે વિશેષ સહાય લોન અને વ્યાજની પુનઃચુકવણી દ્વારા પ્રદાન કરવામાં આવશે તથા રાજ્ય દ્વારા 2015-16 અને 2019-20 દરમિયાન વહેંચવામાં આવશે. 2. 1.4.2014થી શરૂ થનાર સમયગાળા માટે પોલાવરમ પ્રોજેક્ટ માટે સિંચાઈ ઘટકના બાકીના ખર્ચનું 100 ટકા ભંડોળ એ તારીખ પર સિંચાઈના ભાગના ખર્ચ જેટલો પૂરો પાડવામાં આવશે. આંધ્રપ્રદેશ સરકાર ભારત સરકાર વતી પ્રોજેક્ટનો અમલ કરશે. જોકે સંપૂર્ણ સંકલન, ગુણવત્તા નિયંત્રણ, ડિઝાઇનના મુદ્દા, નિરીક્ષણ, મંજૂરી સાથે સંબંધિત મુદ્દાઓ વગેરે જળ સંસાધન, નદી વિકાસ અને ગંગા જીર્ણોદ્ધાર મંત્રાલયના પોલાવરમ સત્તામંડળ દ્વારા હાથ ધરવામાં આવશે. નાણાં મંત્રાલયના ખર્ચ વિભાગ સાથે વિચારણા કરીને પોલાવરમ પ્રોજેક્ટ સત્તામંડળ 01.04.2014 સુધીના સિંચાઈ વિભાગના ખર્ચની આકારણી કરશે. ઇએપી લોન્સની પુનઃચુકવણી દ્વારા મૂડીગત ખર્ચનો આ સહકાર રાજ્યના નાણાકીય બાબતોને મજબૂત કરવા અને આર્થિક વૃદ્ધિને વેગ આપવા નવરચિત આંધ્રપ્રદેશના રાજ્યને મદદ અને સહાય કરશે. ઉપરાંત પોલાવરમ સિંચાઈ પ્રોજેક્ટના સિંચાઈ ઘટકના કેન્દ્રીય ભંડોળ તથા રાજ્ય સરકાર દ્વારા તેનો અમલ પ્રોજેક્ટને ઝડપથી પૂર્ણ કરશે અને રાજ્યમાં સિંચાઈ સંભવિતતા વધારશે, જેથી જનતાને લાભ થશે. પૃષ્ઠભૂમિઃ જ્યારે ભારત સરકાર આંધ્રપ્રદેશ પુનર્ગઠન કાયદા, 2014 હેઠળ તેની પ્રતિબદ્ધતાઓ પૂર્ણ કરે છે, ત્યારે વર્ષ 2016-17 દરમિયાન રાજ્યને રૂ. 1,976.50 કરોડની“વિશેષ સહાય” પૂરી પાડે છે. આ રકમમાં રૂ. 1176.60 કરોડનો સંસાધનનો ફરક, રાયલસીમા અને ઉત્તર કિનારાના પ્રદેશને આવરી લેતા 7 પછાત જિલ્લાઓના વિકાસ માટે રૂ. 350 કરોડ અને રાજધાની શહેરના વિકાસ માટે સહાય સ્વરૂપે રૂ. 450 કરોડ સામેલ છે. આ ઉપરાંત જળ સંસાધન, નદી વિકાસ અને ગંગા જીર્ણોદ્ધાર મંત્રાલયે ચાલુ નાણાકીય વર્ષ દરમિયાન પોલાવરમ સિંચાઈ પ્રોજેક્ટ માટે રૂ. 2081.54 કરોડ પણ પૂરા પાડ્યા છે. એટલે પુનર્ગઠન કાયદો ઘડાયા પછી કેન્દ્ર સરકારે આંધ્રપ્રદેશ રાજ્યને રૂ. 10,461.04 કરોડની કેન્દ્રીય સહાય પૂરી પાડી છે, જેમાં 2014-15 દરમિયાન આપવામાં આવેલા રૂ. 4403 કરોડ, 2015-16 દરમિયાન આપવામાં આવેલા રૂ. 2000 કરોડ અને 2016-17માં આપવામાં આવેલા રૂ. 4058.04 કરોડ સામેલ છે.
મંત્રીમંડળે રેલવે ક્ષેત્રમાં ભારત-મોરોક્કો સહકાર સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીએ કેન્દ્રિય મંત્રીમંડળમાં ભારત અને મોરોક્કન નેશનલ રેલવે ઓફિસ (ઓએનસીએફ) વચ્ચે લાંબા ગાળાનાં સહકારનાં સંબંધો વિકસાવવા અને રેલવે ક્ષેત્રની વિવિધ બાબતોમાં ભાગીદારી કરવા કાર્યોત્તર મંજૂરી આપી છે, જેની સહકાર સમજૂતી 14 ડિસેમ્બર, 2017નાં રોજ થઈ હતી. સહકાર સમજૂતી નીચેનાં ક્ષેત્રોમાં તકનિકી સહકાર માટે સક્ષમ બનાવશે:- કર્મચારીઓની તાલીમ અને વિકાસ; મશન નિષ્ણાંત, અનુભવ અને અધિકારીનું આદાનપ્રદાન અને; નિષ્ણાતોનાં આદાન-પ્રદાન સાથે પરસ્પર તકનિકી સહાય. પૃષ્ઠભૂમિ: રેલવે મંત્રાલયે વિવિધ વિદેશી સરકારો અને રાષ્ટ્રીય રેલવે સાથે રેલ ક્ષેત્રમાં ટેકનિકલ સહકાર માટે સમજુતીઓ પર હસ્તાક્ષર કર્યા છે. સહકાર માટે પસંદ કરાયેલા ક્ષેત્રોમાં હાઈ-સ્પીડ કોરિડોર, વર્તમાન રૂટની ઝડપ વધારવી, વૈશ્વિક કક્ષાનાં સ્ટેશનોનો વિકાસ, હેવી હોલ ઓપરેશન અને રેલવે માળખાનું આધુનિકરણ વગેરે સામેલ છે. આ સહકાર પારસ્પરિક હિતનાં ક્ષેત્રોમાં રેલવે ટેકનોલોજી અને કામગીરી, માહિતીની વહેંચણી, ટેકનિકલ મુલાકાતો, તાલીમ અને સેમિનાર તથા કાર્યશાળા મારફતે સ્થાપિત કરવામાં આવ્યો છે. આ સમજુતીઓ રેલવે ક્ષેત્રમાં તાજેતરનાં વિકાસ અને માહિતીનું આદાન-પ્રદાન કરવા અને તેને વહેંચવા ભારતીય રેલવે માટે મંચ પુરૂ પાડશે તેમજ ટેકનિકલ કુશળતા, અહેવાલ અને તકનિકી દસ્તાવેજો, ચોક્કસ ટેકનોલોજી ક્ષેત્રો પર તાલીમ અને સેમિનાર/કાર્યશાળા તથા જાણકારીની વહેંચણી માટે અન્ય આદાન-પ્રદાનની સુવિધા આપે છે.
પ્રધાનમંત્રી શ્રીએ પીઢ પત્રકાર માધુરીબેનના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ પત્રકાર માધુરીબેનના નિધન પર ઘેરા શોકની લાગણી વ્યક્ત કરી છે. પ્રધાનમંત્રી શ્રીએ ટ્વીટ કર્યું; ““ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના…ઓમ શાંતિ !!”
પ્રધાનમંત્રીએ મોરેશિયસના પ્રધાનમંત્રી જગન્નાથને ફોન કરી અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મોરેશિયસના પ્રધાનમંત્રી પ્રવિંદ કુમાર જગન્નાથ સાથે ટેલિફોનિક વાર્તાલાપ કર્યો હતો અને તાજેતરમાં ત્યાં યોજાયેલી ચૂંટણીઓમાં તેમના વિજય બદલ તેમને અભિનંદન પાઠવ્યા હતા. પ્રધાનમંત્રી મોદીએ જણાવ્યું હતું કે, મોરેશિયસના લોકોએ પ્રધાનમંત્રી જગન્નાથના નેતૃત્ત્વમાં ભરોસો મૂક્યો છે. આ વિજયથી મોરેશિયસ સરકારની વિકાસલક્ષી નીતિઓને જનતાના સમર્થનની ખાતરી થઇ છે. પારસ્પરિક ફાયદા માટે બંને દેશો વચ્ચે નજીકના અને વ્યાપક સહકાર માટે ભારત પોતાની કટિબદ્ધતા પર કાયમ હોવાનો તેમણે પુનરોચ્ચાર કર્યો હતો. પ્રધાનમંત્રી જગન્નાથે પ્રધાનમંત્રી મોદીનો આભાર વ્યક્ત કર્યો હતો અને આ વિશેષ નેતૃત્ત્વને ભારત સાથે મળીને આગળ વધારવાની તેમજ દ્વિપક્ષીય સહકાર વધુ મજબૂત કરવાની ઇચ્છા વ્યક્ત કરી હતી. તાજેતરમાં અપ્રવાસી દિવસની ઉજવણીમાં મુખ્ય અતિથિ તરીકે ઉત્તરપ્રદેશના રાજ્યપાલની ઉપસ્થિતિ બદલ પણ તેમણે ભારત સરકારનો આભાર વ્યક્ત કર્યો હતો. પ્રધાનમંત્રી મોદીએ તેમને વહેલી તકે અનુકૂળતા અનુસાર ભારતની મુલાકાત લેવાનું આમંત્રણ પાઠવ્યું હતું જેનો પ્રધાનમંત્રી જગન્નાથે સ્વીકાર કર્યો હતો.
પ્રધાનમંત્રીએ વર્ષ 2001માં સંસદ ભવન પર થયેલા હુમાલાનાં શહિદોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ વર્ષ 2001માં સંસદ ભવન પર થયેલા હુમાલાનાં શહીદોને શ્રદ્ધાંજલિ અર્પણ કરી હતી. પ્રધઆનમંત્રીએ કહ્યું, “વર્ષ 2001 માં આજના દિવસે આપણા સંસદ ભવન પરના કાયરતાપૂર્ણ હુમલા દરમિયાન શહીદ થયેલા બહાદૂરોને અમે સલામ કરીએ છીએ. એમનું સાહસ અને વીરતા દરેક ભારતીયોને પ્રેરણા આપે છે.”